Aoife Mannion

**Aoife Mannion** () er ein profesjonell fotballspelar som spelar for  i den engelske  (WSL) og for det irske landslaget. Ho har også spelt for England, på ungdomsnivå og blei kalla inn til landslagssamling i august 2019, men fekk aldri speletid før ho debuterte for Irland i februar 2023. Mannion byrja seniorkarrieren sin i  før ho drog til  og så vidare til . Ho har blitt plukka ut til årets lag to gongar.

## Bakgrunn
Mannion vaks opp i Solihull i England, og gjekk på St Peter's Catholic School, der ho gjekk i klasse med fotballspelaren Jack Grealish. Fra 2012 til 2014 gikk hun på Solihull School sixth form college. Mannion byrja å spele fotball då ho var seks år gammal, og spelte då for Celtics Reds, der ho var kaptein då laget vann ein Warwickshire County League-tittel. I 2006 forlet ho Celtic Reds U10, og drog til  Centre of Excellence. Ho var ofte til stade på  for å sjå herrelaget til Birmingham City spele, saman med faren. I oppveksten spelte ho også gælisk fotball.

## Klubbkarriere
### Aston Villa
Etter å ha spelt for  sitt Centre of Excellence, fekk Mannion spele for A-laget i juli 2012. Laget spelte i andredivisjon i FA Women's Premier League National Division. Mannion spelte 21 kampar i alle turneringar for Aston Villa, då dei vann Women's Premier League Cup i 2012-13 etter å ha slått  på straffar i finalen.

### Birmingham City
I august 2013 signerte Mannion for . Ho fekk debuten sin 16. oktober 2013, i den fyrste kampen mot det finske laget , i . Birmingham slo PK-35 Vantaa 1-0, og gjekk vidare til åttedelsfinalen. Mannion spelte kvart einaste minutt i seriekampane, og blei nominert til PFA Women's Young Player of the Year i 2015, men blei slått av . Ho skreiv ein ny kontrakt i forkant av 2016-sesongen. I 2016 fortsette Mannion der ho slapp i sesongen før, og starta alle kampar bortsett frå i den siste seriekampen. Då hadde ho starta i 44 seriekampar på rad. Birmingham kom seg til -finalen for andre gong i historia. Mannion starta også denne kampen, men Birmingham måtte sjå seg slått 4-1 av . Under  blei Mannion vald ut til PFA Team of The Year, i 2017–18 og 2018–19. Etter at ho avslo tilbodet om ny kontrakt, forlét ho klubben 30. juni 2019.

### Manchester City
Den 9. juli 2019 kunngjorde Manchester City signeringa av Mannion. Ho hadde då signert under på ein to-års kontrakt. Ho starta sin fyrste kamp for City mot Manchester United i den fyrste kampen for sesongen. City slo United 1-0, i det som ble det fyrste profesjonelle Manchester-derbyet på kvinnesida, spelt framfor 31 213 tilskodarar. Ho scora sitt fyrste mål for klubben 12. september 2019, mot den sveitsiske klubben , i . Den 19. oktober 2019 rauk Mannion krossbandet i Meisterligakampen mot . Skaden heldt ho vekke frå fotballen i seksten månader. Den 28. februar 2021, 498 dagar sidan hennar førre kamp, var ho tilbake, og blei bytta inn i det 72. minuttet i kampen mot hennar gamle lag Birmingham City. City vann kampen 4-0. Ho spelte frå start, for fyrste gong sidan skaden, mot  4. april 2021. Ho spelte heile kampen og City vann 3-0. Mannion forlét klubben på slutten av 2020-21 sesongen, då kontrakten hennar gjekk ut. Ho fekk elleve kampar for Manchester City.

### Manchester United
Den 26. juli 2021 signerte Mannion ein to-års kontrakt med . Debuten for klubben kom frå start i sesongopninga 2021–22 mot , der United vann 2-0. Den 2. februar 2022 rauk ho krossbandet på nytt. Etter elleve månader ute spelte ho sin fyrste kamp i privatkamp mot  på Malta i januar 2023. Den fyrste teljande kampen hennar etter skaden kom då United møtte Durham i FA-cupen, der United vant 5-0. Mannion byrja kampen på benken, og blei bytta inn etter 74 minutt. Den 19. juli 2023 signerte Mannion ein kontrakforlenging med klubben.

## Landslagskarriere
Mannion har hatt moglegheita til å representere både landet der ho blei fødd, England, og Irland, som foreldra hennar er frå.

### England
Mannion representerte England på U15, U17, U19, U20 og U23-nivå. Ho spelte kvalifiseringa til U17-EM i både 2011 og 2012, men dei klarte ikkje å kvalifisere seg.

Mannion blei så tatt ut til å representere England i  og . Ho spelte alle kampane, og i 2013 kom England til finalen men tapte mot Frankrike. Sjølv med tap kvalifiserte laget seg til  i Canada. Mannion spelte igjen kvar kamp i turneringa, men denne gongen spelte dei uavgjort mot Sør-Korea og Mexico for så å tape mot Nigeria. Dette førte til at dei endte på ein tredjeplass i gruppa, og rauk ut av turneringa.

I mai 2015 var Mannion med å spele for U23-laget i den nordiske meisterskapen. Det enda i tre tap: 3-0 mot Noreg, 3-1 mot Sverige og 2-1 mot USA. I mars 2016 spelte ho for U23-landslaget i La Manga-turneringa. England vann overraskande nok den fyrste kampen mot Tyskland 1-0, men tapte 1-0 mot USA.

Mannion blei for fyrste gang med i uttaket for A-laget, som skulle spele privatkampar mot Noreg og Belgia, men ho fekk ikkje noko speletid. Ho blei igjen tatt ut på laget i kampane mot Portugal og Brasil, men blei igjen sitjande på benken.

### Irland
I februar 2023 blei Mannion tatt ut i laguttaket for Irland, etter å ha endra kva for ein nasjon ho kunne spele for. Ho debuterte for Irland 22. februar, og spelte 70 minutt i ein privatlandskamp mot Kina. Kampen enda 0-0. Ho blei ikkje tatt ut i den irske troppen til VM i 2023, etter å ha blitt skada på trening ein månad før laguttaket.

## Prisar og utmerkingar
**Aston Villa**
* 1. plass i FA Women's National League Cup: 2012-13
**Birmingham City**
* 2. plass i FA Women's League Cup: 2016
* 2. plass i : 2016-17
**Manchester City**
* 2. plass i : 2019-20, 2020-21
**Manchester United**
* 2. plass i : 2022-23
* 2. plass i : 2022-23
* 1. plass i : 
**England**
* 2. plass i : 
**Individuelle**
* FA WSL Årets Lag: 2017-18, 2018-19
* PFA Community Champion Award: 2022-23

## Kjelder

**Denne artikkelen bygger på «[[:nb:Aoife Mannion|Aoife Mannion]]» frå , den 17. mars 2025.*